Oficiālais Vēstnesis L 196 , 02/08/2003 Lpp. 0019 - 0021



Komisijas Regula (EK) Nr. 1386/2003 (2003. gada 1. augusts) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2176/2002 [2], jo īpaši tās 9. panta 1. punktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāpieņem pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un ir izveidota ar īpašiem Kopienas noteikumiem, lai piemērotu tarifa vai citus pasākumus, kas saistīti ar preču tirdzniecību. (3) Šīs regulas pielikumā minētās tabulas 1. ailē aprakstītās preces atbilstoši minētajiem vispārīgajiem noteikumiem jāklasificē saskaņā ar KN kodu, kas norādīts 2. ailē atbilstīgi 3. ailē noteiktajiem pamatojumiem. (4) Ir lietderīgi noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā ir snieguši dalībvalstu muitas dienesti, bet kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā noteiktie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. slejā, kombinētajā nomenklatūrā klasificē ar atbilstīgiem KN kodiem, kas norādīti tabulas 2. slejā. 2. pants Saistošu izziņu par tarifu, ko sniedz dalībvalstu muitas dienesti un kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 1. augustā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 331, 7.12.2002., 3. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | 1.Ciparu rotators (trafaretspiede) ar skeneri reproducējamā teksta un attēlu ciparošanai un elektroniskai apstrādei. Iekārtā izmantots trafarets (matrice) no augu šķiedru plēves plastificētā apvalkā datu iededzināšanai ar termogalviņu. Iededzināto trafaretu pārvieto uz iespiedveltni un nostiprina uz tā. Apdrukājamās papīra loksnes piespiež pie veltņa ar spiedrullīti.Iekārtas iespiedsistēmai ir vairāki ātrumi (60, 80, 100 un 120 eksemplāri minūtē). Iekārtai ir vadības pults, kurā iekļauts šķidro kristālu displejs, automātisks šķirotājs, atvilktnes papīram un saņēmējatvilktne ar sānu vadotnēm. Iekārta darbojas autonomi, bet to var pievienot arī automātiskās datu apstrādes iekārtai. | 84721000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 8472 un 84721000 formulējumu. Izstrādājums ir rotators, kas var darboties autonomi. Tādēļ to nevar klasificēt pozīcijās 8443, 8471 un 9009. Skat. arī 1. punktu HS paskaidrojuma pozīcijai 8472. | 2.Komplekts muskuļu vingrināšanai (trenažieris) plastmasas futlārī, kurā ietilpst ar akumulatoru darbināms elektronisks bloks ar kabeļiem, astoņiem elektrodiem un divām regulējamām elastīgām siksnām.Elektrodi ir nostiprināti attiecīgajā vietā uz cilvēka ķermeņa ar siksnām un ar kabeļiem pievienoti elektroniskajm blokam. Ar elektrodiem pārraida elektriskos impulsus, lai stimulētu muskuļu atkārtotu kontrakciju. Impulsu stiprumu var palielināt un samazināt. | 85438995 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8543, 854389 un 85438995 formulējumu. Komplekts nav iekļaujams pozīcijā 9018, jo tas nav paredzēts izmantošanai kā instruments vai ierīce medicīnas zinātnes vajadzībām. Komplekts nav iekļaujams pozīcijā 9019, jo to neizmanto muskuļu saslimšanu ārstēšanā, ne arī kā masāžas aparātu. Komplekts nav iekļaujams pozīcijā 9506, jo tas nav paredzēts fiziskiem vingrinājumiem. | 3.Jauns vilcējs ar puspiekabi, kas nav paredzēts braukšanai pa automaģistrāli, kokmateriālu pārvadāšanai pa zemes un meža ceļiem.Tā maksimālā pilnā masa ir 19,7 tonnas un kravnesība – 8,5 tonnas. Transportlīdzeklim ir: četrriteņu vilcējvienība ar dīzeļdzinēju, vadītāja kabīni un stacionāri pierīkotu hidraulisku celtni kravas pārkraušanai,četrriteņu kravas vienība koku stumbru pārvadāšanai, ar īpašu sakabi pastāvīgi savienota ar vilcējvienību.(Skatīt A attēlu). | 87042291 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 8704, 870422 un 87042291 formulējumu. Transportlīdzeklis paredzēts, galvenokārt, preču pārvadāšanai, nevis citu transportlīdzekļu, ierīču vai kravu vilkšanai vai stumšanai. Tādēļ tas neatbilst 87. nodaļas 2. piezīmes prasībām. Bez tam to nevar uzskatīt par pozīcijas 8705 speciālo mehānisko transportlīdzekli. | 4.Jauns četrriteņu mehānisks transportlīdzeklis, kas aprīkots ar 286 cm3 iekšdedzes virzuļdzinēju un kura bruto svars ir aptuveni 620 kg un aptuvenie izmēri ir šādi: 263 cm (garums) x 122 cm (platums) x 122 cm (augstums). Transportlīdzekļa kravnesība ir apmēram 364 kg. Atklātā kravas nodalījuma izmēri – 96 cm x 115 cm. Transportlīdzekļa maksimālais ātrums ir 24,1 km/h.Transportlīdzeklim ir vaļēja kabīne un sols divām personām (ieskaitot vadītāju). Tam ir atgāžama kravas kaste ar atveramu aizmugurējo bortu. (Skat. fotoattēlu B). | 87043191 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8704, 870431 un 87043191 formulējumu. Transportlīdzeklis paredzēts, galvenokārt, preču pārvadāšanai, nevis citu transportlīdzekļu, ierīču vai kravu vilkšanai vai stumšanai. Tādēļ tas neatbilst 87. nodaļas 2. piezīmes prasībām. Turklāt transportlīdzeklis nav paredzēts, galvenokārt, pasažieru pārvadāšanai (pozīcija 8703), tas nav arī kravas transportētājs preču pārvadāšanai nelielos attālumos (pozīcija 8709). | 5.Četrriteņu mehānisks transportlīdzeklis, kuram ir ar akumulatoru darbināms (48 volti) elektromotors, bruto svars aptuveni 620 kg un aptuvenie izmēri ir šādi: 263 cm (garums) x 122 cm (platums) x 122 cm (augstums). Transportlīdzekļa kravnesība ir apmēram 364 kg. Atklātā kravas nodalījuma izmēri — 96 cm x 115 cm. Transportlīdzekļa maksimālais ātrums ir 24,1 km/h.Transportlīdzeklim ir vaļēja kabīne un sols divām personām (ieskaitot vadītāju). Tam ir atgāžama kravas kaste ar atveramu aizmugurējo bortu. (Skat. fotoattēlu B). | 87049000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 8704 un 87049000 formulējumu. Transportlīdzeklis paredzēts, galvenokārt, preču pārvadāšanai, nevis citu transportlīdzekļu, ierīču vai kravu vilkšanai vai stumšanai. Tādēļ tas neatbilst 87. nodaļas 2. piezīmes prasībām. Bez tam transportlīdzeklis nav paredzēts, galvenokārt, pasažieru pārvadāšanai (pozīcija 8703), tas nav arī kravas transportētājs preču pārvadāšanai nelielos attālumos (pozīcija 8709). | 6.Samazināta izmēra virtuves piederumu komplekts, kurā ietilpst koka divas karotes (17 cm garas), viena lāpstiņa (17 cm gara) un divas liekšķeres (attiecīgi 8 cm un 11 cm garas), iepakotas plastmasas maisiņā. | 95037000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 9503 un 95037000 formulējumu. Piemērojot 44. nodaļas 1. piezīmes p) apakšpunktu, komplektu nevar iekļaut minētajā nodaļā. | +++++ TIFF +++++ +++++ TIFF +++++ --------------------------------------------------